## Felvételi eljárás és követelmények

**Tartalomjegyzék**

**Felvételi eljárás és követelmények ……………………………………………………………………………………………….1.**

**A fejezet 1.sz. Melléklete: Kiemelt részek a Semmelweis Egyetem Doktori Szabályzatából.3.**

**A fejezet 2. sz. Melléklete: PhD felvételi lap ……………………………………………………..……………..6.**

**A fejezet 3. Melléklete: Egyéni képzésre jelentkezők felvételi lapja .……………………………………………10.**

**A fejezet 4. Melléklete: Jelentkezési lap Doktori Iskolába (Kiemelt rész)…………..……………12.**

**A fejezet 5. Melléklete: Jelentkezési lap Doktori Iskolába. Egyéni fokozatszerzők részére (kiemelt rész)……………………………………………………………………………………………………………….. 12. A fejezet 6. Melléklete: Hatályos Nftv. (Kiemelt rész) ………………………………………………………………… 13.**

**Felvételi eljárás és követelmények**

A Gyógyszertudományok Doktori Iskola felvételi eljárásának követelményrendszere a Doktori Szabályzat 3. § 1-22. pontjaiban, illetve a Működési Szabályzatban szabályozott, valamint **a** Semmelweis Egyetem Szervezeti és Működési Szabályzat – III. KÖNYV Hallgatói Követelményrendszer – III.3. RÉSZ 10. melléklete rögzíti, hogy a doktori felvételin hogyan lehet pontokat szerezni. A Doktori Szabályzat felvételi eljárást részletező fejezete és a vonatkozó melléklet jelen fejezet végén (l. 1-2. melléklet) is megtalálható. Az említett szabályzatok nyilvános információként az egyetem honlapján is hozzáférhetőek.

A potenciális felvételizők tájékoztatását részben a Doktori Hivatal munkatársai, részben a Gyógyszertudományok Doktori Iskola vezetője, oktatási ügyvivője és témavezetői végzik.

A doktori felvételi felhívást a Doktori Hivatal vezetője teszi közzé az egyetem honlapján, ahol külön felhívja a figyelmet a jelentkezés előfeltételeire:

<https://semmelweis.hu/phd/felveteli-2/felveteli-kepzesre/>

Doktori felvételire kutatási tervvel jelentkezhetnek potenciális doktori hallgatók a Gyógyszertudományok Doktori Iskola előzetesen, évente frissített kutatási témáinak egyikére

<https://semmelweis.hu/phd/doktori-iskolak/doktori-iskolak-temai/>

A kutatási témáink adatbázisát a Doktori Hivatal teszi közzé az egyetem honlapján. A felvételiző számára ajánlott, hogy leendő témavezetőjével már a felvételi vizsga előtt vegye fel a kapcsolatot a kutatási tématerv kialakítása és a jövőbeli doktori témavezetés egyeztetése érdekében.

A doktori képzés felvételi eljárásának ütemezését a Gyógyszertudományok Doktori Iskolában minden tanévben részben központi, részben helyi szervezésben bonyolítjuk le.

Egységesen egyetemi szinten júniusban lehet állami ösztöndíjas helyekre jelentkezni az önköltséges helyek mellett. A téli, keresztféléves felvételit csak jelentkező esetén tartjuk meg. Ekkor azonban csak önköltséges képzésre lehet pályázni. Az egyéni felkészülők felvételi vizsgáját igény szerint tartjuk meg. Utóbbi esetben a sikeres felvételi vizsgát követően az egyéni felkészülő komplex vizsgát tesz, és így válik PhD hallgatóvá. Az egyéni felkészülőkre vonatkozó szabályrendszert a Doktori Szabályzat minden releváns pontja tartalmazza a hatályos Nftv 35. paragrafusával összhangban (lásd jelen fejezet 6. mellékletét). Doktori Szabályzat egyéni felvételi 2§2, komplex vizsga 5§2., 3., 5. és 12§1. idegen nyelvű képzésben pedig a 14§.1. pont szerint. Egyéni felkészülő témavezetése 35§.5Fokozatszerzés 18§1, 3,4.,5. A Doktori Szabályzat rögzíti: hogy a doktori fokozatszerzésre egyénileg felkészülő hallgatók hallgatói jogviszonya a komplex vizsgára történő jelentkezéssel és annak elfogadásával jön létre. (DSz. 5§.5.). Az egyéni felkészülő PhD hallgatók számára külön felvételi lap részletezi a felvételi pontszerzési lehetőségeket. Lásd e fejezetben a *3. sz. mellékletet*.

A doktori jelentkezési anyagokat a Doktori Hivatal fogadja, és a jelentkezési határidő lejárta után megküldi az iskola vezetője, illetve oktatási ügyvivője számára.

A Gyógyszertudományok Doktori Iskola saját hatáskörben szervezi meg a doktori felvételi vizsgát, beleértve a jelentkezők felvételi vizsgaidőpontjának kiértesítését is. Utóbbit az iskola oktatási ügyvivő szakértője végzi.

Az iskola felvételi vizsgáját ugyancsak helyi koordinációval szervezzük és valósítjuk meg a két programnak megfelelő tudományos bizottságban. A felvételi bizottság állandó tagja a Doktori Iskola vezetője és a két programvezető, valamint a PhD hallgatók képviseletében egy doktorandusz nyújt segítséget a felvételi lebonyolításában.

A Doktori Szabályzat 3§.2. pontja részletezi a jelentkezés előfeltételét. *A PhD felvételi lap* (lásd alább) pedig strukturáltan tartalmazza a megszerezhető I. hozott pontokat – összesen 28 pont - (egyetemi diploma eredménye vagy végzős hallgató esetén a szigorlatok átlaga (A1)- az előzetes tudományos munka (A2), egyéb szakmaspecifikus teljesítmény (A3) és a II. felvételi bizottság által adott pontszám (B) összesen 32 pont részleteit. A diplomájukat június hónapban megszerző felvételizők esetében a szigorlatok kreditértékét a PhD jelentkezési lapon megjelöltek értelmében fogadjuk el:

„egyetemi diplomával még nem rendelkező jelentkező esetén kimutatás a letett vizsgákról (leckekönyv vagy a NEPTUN rendszerből kinyomtatott kreditigazolás”. (lásd e fejezeten belül a 4. sz. melléklet 7. pontját.)

A minimális pontszám, amellyel sikeres felvételt lehet nyerni doktori iskolánkban, egységesen 36 pont.

A Gyógyszertudományok Doktori Iskolán belüli ösztöndíjas helyekre felvételizők pontszámát a felvételi vizsgát követően a doktori iskola vezetőjével a bizottság külön megbeszélésen egyezteti. Az így kialakított rangsort ezt követően küldi meg a tudományági doktori iskola vezetője a Doktori Hivatalnak. Az ösztöndíjas helyek számáról az Egyetemi Doktori Tanács külön ülés keretében dönt. Az ösztöndíjas helyeket a doktori iskola védési teljesítményét figyelembe véve állapítja meg az Egyetemi Doktori Tanács minden tanévben. A Doktori Hivatal minden évben ezt követően EDT határozatban rögzíti a felvételt nyert PhD ösztöndíjas és önköltséges hallgatók listáját, amelyet közzétesz az egyetem hivatalos honlapján (Határozatok). <https://semmelweis.hu/phd/dokumentumok/dokumentumtar/hatarozatok/>

Az EDT elnöke hivatalosan megküldi tudományági doktori iskolánk vezetője számára a felvett PhD hallgatók listáját.

**A fejezet 1.sz. Melléklete: Kiemelt részek a Semmelweis Egyetem Doktori Szabályzatából**

##### 3. § [Felvétel doktori képzésre]

1. Az EDT a szervezett képzésre a felvétel feltételeit évente hirdeti meg az Oktatási Hivatal által szerkesztett hivatalos felvételi tájékoztatóban, az EDI honlapján.
2. Doktori képzésre egyetemi diplomával (a ciklusokra osztott képzésben mesterfokozattal) rendelkezők, továbbá az orvosképzés, fogorvosképzés, gyógyszerészképzés, valamint egyéb, mesterszintű képzések utolsó évfolyamára beiratkozott, és tanulmányaik alapján nem több mint 6 hónappal a diploma/ várható megszerzése előtt álló hallgatók jelentkezhetnek. Sikeres felvételi beszélgetés esetén is csak a képzésre feljogosító diploma megszerzése után lehet beiratkozni a Doktori Iskolába.
3. A doktori képzésre történő jelentkezés lehetőségéről, feltételeiről, módjáról, valamint a felvételi eljárási díjról az EDT dönt és a Doktori Hivatal hirdeti meg (III.3.-5. melléklet). Az eljárási díj mértéke jelentkezésenként nem haladhatja meg a vonatkozó jogszabályban meghatározott mértéket
4. A felvételhez az aktuálisan meghirdethető témavezetőket/témákat a DI Tanácsa küldi el – április első péntekéig – az EDT elnökéhez.
5. A felvételire a Jelentkezési lappal és a formanyomtatványtárba feltöltött szükséges iratokkal a Doktori Hivatalban lehet jelentkezni. A jelentkezéshez szükséges tájékoztatást a Doktori Hivatalban lehet beszerezni és a Honlapról lehet letölteni. A jelentkezők listáját és anyagát a Doktori Hivatal a felvételre történő jelentkezés határideje utáni 5. munkanap végéig elküldi a DI vezetőjének.
6. Egy felvételi periódusban csak egy DI-be lehet jelentkezni, egy meghirdetett témavezető és téma megjelölésével. Ha a jelentkező az első félévben nem kíván témavezetőt és témát választani, akkor az első félévben a DI vezetője lesz a hallgató témavezetője. A második félévre csak a DI által jóváhagyott témavezető és téma megjelölésével lehet beiratkozni.
7. A felvételi beszélgetést – beleértve a jelentkezők értesítését – a DI vezetője a DI Tanácsa tagjaival és a programvezetőkkel együtt szervezi meg. A bizottság minimum 3 főből áll. A bizottság értékeli a jelentkezők teljesítményét, és ez alapján rangsorolja őket. A felvételi beszélgetésről jegyzőkönyv készül, amelyet a felvételre javasoltak rangsorolt névsorával és az elutasított jelentkezők névsorával és felvételi pontszámaival együtt a DI vezetője megküldi a Doktori Hivatalra az EDT elnöke részére a felvételi beszélgetést követő 3 napon belül. A felvételre javasoltak esetében a rangsorolt névsor a támogatás sorrendjét jelenti. A jegyzőkönyvet a felvételi bizottság minden tagjának alá kell írnia.
8. A felvételi során az értékelés alapja a jelentkező (a) korábbi eredményei, valamint (b) a felvételi beszélgetés során észlelt tudás és alkalmasság. Előnyt jelentenek: tudományos munkában szerzett tapasztalat, előadások, közlemények, jó kutatási munkaterv, a szakmai munkához szükséges idegen nyelv magas szintű ismerete, kiemelkedő tanulmányi eredmény.
9. A felvétel minimális feltételei:
10. egy idegen nyelvből legalább egy „C” típusú középfokú államilag elismert - középfokú (B2 szintű) általános nyelvi, komplex - nyelvvizsga vagy azzal egyenértékű más bizonyítvány. Az idegen nyelvű képzésre jelentkezők számára követelmény a képzés és kutatás eredményes végzéséhez szükséges szintű angol nyelvtudás. Az angol nyelvtudást a felvételi vizsgabizottság értékeli és annak megfelelő szintjéről véleményt nyilvánít.
11. jelentkezési díj befizetése.
12. Az egyes DI-k felvételi bizottságainak javaslata (rangsor) alapján a felvételi döntéseket az EDT hozza meg a jelentkezők teljesítménye (rangsor) és a felvehető létszám, valamint a megállapított maximális hallgatói létszám szakos hallgatói kapacitása, továbbá a magyar állami ösztöndíjjal támogatott képzésre felvehető létszám és az Nftv-ben foglaltak szerint meghatározott minimális pontszám figyelembevételével. A rangsortól való eltérést az EDT-nek indokolnia kell. Esetenként pótfelvételi hirdethető. A döntés ellen jogorvoslati kérelem az Egyetem Felülbírálati Bizottságához nyújtható be a Szervezeti és Működési Szabályzat III.7. részét képező jogorvoslati rendben meghatározottak szerint.
13. A doktori képzésre rendelkezésre álló magyar állami ösztöndíjas keretszám és az önköltséges hallgatói keret DI-k közötti szétosztásáról az EDT dönt a DI korábbi tudományos képzési teljesítményének figyelembe vételével.
14. Az Egyetem önköltséges képzésre is felvehet doktoranduszokat, akiknek a jelentkezését a többiekkel azonos követelmények alapján bírálja el.
15. A felvételi döntéseket a hallgatóval írásban közölni kell.
16. A hallgatói helyek betöltése kizárólag az EDI által központilag meghirdetett felvételi vizsgán történő eredményes szereplés útján lehetséges. Évente két alkalommal kerül sor a felvételi vizsgára.
17. A keresztféléves felvétel lehetőségét a DI-nek a Doktori Hivatalban/Honlapon december 15-ig kell meghirdetni, a jelentkezést január 10-ig kell benyújtani a Doktori Hivatalában. A felvételi beszélgetés, a felvétellel kapcsolatos döntés után a hallgató az adott tanév második félévében kezdi meg tanulmányait. A felvétellel kapcsolatos tennivalók megegyeznek az általános felvételi eljárás során követett gyakorlattal.
18. Azok számára, akik a hivatalosan meghirdetett felvételi vizsgán igazolható okból (pl. betegség, külföldi tartózkodás) nem tudnak megjelenni, a DI – a Felvételi tájékoztatóban meghatározottak szerint – külön felvételi vizsgát szervezhet. Ennek eredménye akkor fogadható el, és a jelentkező személye a magyar állami ösztöndíjas felvételi helyek elosztása alkalmával akkor vehető figyelembe, ha a pótfelvételire a felvételi helyek elosztása tárgyában összehívott Egyetemi Doktori Tanácsülés előtt kerül sor, és a felvételi pontszámok a döntés során az EDT rendelkezésére állnak.
19. A korábbi években szerzett felvételi pontszámokkal három éven belül újabb felvételi vizsga nélkül is lehet jelentkezni. Ebben az esetben a régi pontszámokat az aktuális évben kialakult felvételi rangsor szerint kell figyelembe venni.
20. Ha a magyar állami ösztöndíjas helyre felvett hallgató még a beiratkozás előtt megváltoztatja szándékát és nem iratkozik be, az így felszabaduló helyet a DI felvételi rangsorának soron következő jelentkezőjének kell felajánlani – feltéve, hogy elérte a minimálisan megkövetelt pontszámot.
21. Magyar állami ösztöndíjas helyek évközi és a képzés folyamán bekövetkező lemondása – a hallgatói jogviszony megszűnése – esetén a Doktori Iskola elsősorban saját önköltséges hallgatóival töltheti be a felszabaduló helyeket. Kivételes esetben sikeres felvételi vizsgát tett, de helyhiány miatt elutasított jelentkezők közül is lehet választani a felvételi rangsor, az elért pontszám figyelembe vételével. Olyan személy, aki az ösztöndíjas hallgatók számára meghirdetett felvételi vizsgán nem vett részt vagy azon nem érte el az adott évben meghatározott minimális pontszámot, magyar állami ösztöndíjas képzésben nem vehet részt.
22. A DI a fenti szempontoknak megfelelő személlyel a magyar állami ösztöndíjas hely felszabadulását követő két hónapon belül töltheti be a megüresedett helyet. Ha ezen határidőn belül nem tesz javaslatot alkalmas személyre, az ösztöndíjas hely feletti jogosultság az Egyetemi Doktori Tanács elnökére száll vissza, aki a többi Doktori Iskola igényeinek figyelembevételével dönt.
23. A magyar állami ösztöndíjas helyek éves elosztása során az év közben felszabaduló és újra kiosztott helyek száma és az ebből fakadó egyenlőtlenségek nem vehetők figyelembe, vagyis a pályaelhagyók miatt a soron következő években a DI nem támaszthat igényt kompenzációs hallgatói helyekre.
24. A felvétel után – a beiratkozás előtt – az Egyetem, a hallgató és a témavezető között írásbeli megállapodás készül a képzés teljes idejére vonatkozóan. A megállapodás tartalmazza, hogy a doktorandusz teljesíti a kutatási terv megvalósításához szükséges feladatait, a témavezető pedig vállalja a doktorandusz munkájának irányítását.

**A fejezet 2. sz. Melléklete: PhD felvételi lap**

Semmelweis Egyetem

*Intézményi azonosító: FI 62576*

**PhD felvételi lap**

A feltüntetett teljesítményeket igazoló anyagot csatolni kell (pl. TDK munka igazolása, cikk első oldala, absztraktmásolat, helyezésekért adott elismerés/oklevél másolata, stb.)

Jelentkező neve: ……………………………………………………………………….

Választott tudományági doktori iskola: ……………………………………………….

Választott doktori program: ……………………………………………………...........

A tanulmányi, tudományos, és más eredmények értékelése (A) pont:……………  
A felvételi beszélgetés alapján történő értékelés (B) pont:……………  
 Az összes bizottsági pont:.....................

A két értékelésben a jelentkező összesen legfeljebb 60 pontot kaphat.

Köztársasági gyűrűvel kitüntetett vagy annak várományosa □ igen

(ha igen, a jelentkező mentesül a felvételi vizsga alól) □ nem

**A. Az eddigi eredmények értékelése**(a megfelelő értékek bekeretezendők, összesen *max. 28 pont*)

A korábbi eredmények értékelése 3 részből áll. Az összetevők: (A1) az egyetemi tanulmányok átlageredménye, (A2) a korábbi tudományos munka értékelése és (A3) az egyéb eredmények (nyelvvizsga, külföldi tudományos tanulmányút, kiemelkedő szakma-specifikus teljesítmény). A teljesítményért egyenként legfeljebb 8-14-6 pont, összesen legfeljebb 28 pont adható.

A1. **Egyetemi tanulmányok (diploma)** eredménye\*

|  |  |  |
| --- | --- | --- |
| 3,51 – 4,00 | cum laude | 4 pont |
| 4,01 – 4,50 | cum laude | 6 pont |
| 4,51 – 5,00 | summa cum laude | 8 pont |

(\* A jelentkezés évében végzők esetében a diploma minősítésének alapját képező szigorlatok vagy vizsgák átlaga. A diplomával rendelkezőknél a diploma minősítése.)

**A1. Bizottság értékelése:………(max. 8 pont)**

A2. **Tudományos munka** értékelése (*max. 14 pont*)

|  |  |  |  |
| --- | --- | --- | --- |
| **Eredmény** | **Pont/db** | **Pont** |  |
|  |  |  |  |
| Rektori pályázat /OrszágosTDK/  I. hely | 4 p | …....p |  |
| Rektori pályázat/Országos TDK II. hely | 3 p | …....p |  |
| Rektori pályázat/.Országos TDK III. hely | 2 p | …....p |  |
| Egyetemi TDK, I. hely | 3 p | …....p |  |
| Egyetemi TDK, II. hely | 2 p | …....p |  |
| Egyetemi TDK, III. hely | 1.5 p | …....p |  |
| Rektori dicséret | 1.5 p | ……p |  |
| TDK munka:csak a TDK konferencián bejelentett, megtartott, de nem díjazott előadás esetén | 1 p |  |  |
| Konferencia: első-szerző/idegen nyelvű | 2 p | …....p |  |
| társszerzős, idegen nyelvű | 1 p | …....p |  |
| első-szerző, hazai | 1 p | …....p |  |
| társszerzős, hazai | 0.5 p | …....p |  |
| Közlemény: első-szerzős; IF | 5p | …....p |  |
| társszerzős, IF | 3p | …....p |  |
| első-szerzős; nem IF | 2p | …....p |  |
| társszerzős, nem IF | 1p | …....p |  |
| Összesen | …....p |  | |

**A2. Bizottság értékelése: ………(max. 14 pont)**

A3. **Egyéb eredmények** (*max. 6 pont*)

|  |  |  |  |
| --- | --- | --- | --- |
| **Eredmény\*\*\*** | **Pont** | **Pont** | |
|  |  |  |  |
| felsőfokú nyelvvizsga (C)\* | 3 p | ..... p |  |
| középfokú nyelvvizsga (C)\* | 2 p | ..... p |  |
| második diploma (egyetemi, főiskolai), szakvizsga (1 db számítható be) | 3 p | ..... p |  |
| más, szakma-specifikus teljesítmény – pld. szabadalom, innovációs aktivitás – pontérték a felvételi bizottság értékelése szerint | max.  3 p |  |  |

.

**A3. Bizottság értékelése: …….. (max. 6 pont)**

**B. A felvételi beszélgetés értékelése**

A felvételi beszélgetés értékelése (legfeljebb 32 pont, kiszámítására az egyes értékelők pontszámainak összegét az értékelők számával kell osztani) során az általános szakmai tudásszintet és alkalmasságot (legfeljebb 16 pont) és a speciális, témaorientált tudásszintet és alkalmasságot (legfeljebb 16 pont) kell értékelni.

A bizottság tagjainak értékelése a felvételi beszélgetésről: …….………………………… ……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

**B. Bizottsági pontok átlaga:……….(max. 32 pont)**

Megjegyzés:

Budapest, 20 . ..........……………………….….

A bizottság tagjainak aláírása:   
 …………………. …………………. …………………

…………………. …………………. …………………

…………………. …………………. …………………

…………………. …………………. …………………

…………………………………….…

a Tudományági Doktori Iskola vezetője

**A fejezet 3. Melléklete: Egyéni képzésre jelentkezők felvételi lapja**

Semmelweis Egyetem

*Intézményi azonosító: FI 62576*

**PhD felvételi lap**

**Egyéni fokozatszerzők részére**

A feltüntetett teljesítményeket igazoló anyagot csatolni kell (pl., cikk első oldala, absztraktmásolat, helyezésekért adott elismerés/oklevél másolata, stb.)

Jelentkező neve: ……………………………………………………………………….

Választott tudományági doktori iskola: ……………………………………………….

Választott doktori program: ……………………………………………………...........

Hozott pontszámok:

|  |  |  |  |  |
| --- | --- | --- | --- | --- |
| ***Eredmény*** | ***Pont/db*** | ***Pont*** | |  |
| ***Közlemény:*** *első-szerzős; IF* | *5p* | *…....p* |  | | |
| *társszerzős, IF* | *3p* | *…....p* |  | | |
| *első-szerzős; nem IF* | *2p* | *…....p* |  | | |
| *társszerzős, nem IF* | *1p* | *…....p* |  | | |
| *Összesen* | | *…....p* |  | | |
|  | |  |  | | |
|  | |  |  | | |
|  |  |  |  |  |  |

**A1. Bizottság értékelése:………(max. 22 pont)**

|  |  |  |  |
| --- | --- | --- | --- |
| ***Nyelvvizsga követelmény*** | ***Pont*** | ***Pont*** | |
| *a disszertáció beadásához szükséges nyelvi követelmények teljesítése esetén* | *6p* | *......* |  |

**A.2. Bizottság értékelése:………(max. 6pont)**

B. A felvételi beszélgetés értékelése

***(max. 32 pont)***

A bizottság tagjainak értékelése a felvételi beszélgetésről: …….………………………… ……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

**B. Bizottsági pontok átlaga:……….(max. 32 pont)**

Hozott pontszámok :……………  
A felvételi beszélgetés alapján szerzett pontszám:……

Az összes bizottsági pont:. ....................

Megjegyzés:

Budapest, 20 . ..........……………………….….

A bizottság tagjainak aláírása:   
 …………………. …………………. …………………

…………………. …………………. …………………

…………………. …………………. …………………

…………………. …………………. …………………

…………………………………….…

a Tudományági Doktori Iskola vezetője

**A fejezet 4. Melléklete: Jelentkezési lap Doktori Iskolába (kiemelt rész)**

<https://semmelweis.hu/phd/dokumentumok/dokumentumtar/urlapok/2016-szeptember-1-utan-tanulmanyaikat-megkezdok-reszere/>

**A doktori képzésre jelentkezéssel együtt benyújtandó:**

1. jelentkezési lap (2 példányban digitális formában kitöltve és kinyomtatva),
2. a kitöltött jelentkezési lapot doc. vagy docx formátumban a [titkarsag@phd.semmelweis-univ.hu](mailto:titkarsag@phd.semmelweis-univ.hu) címre is kérjük megküldeni
3. felvételi lap (1 példányban),
4. önéletrajz az eddigi szakmai tevékenység részletes ismertetésével,
5. az egyetemi diploma (eredetiben bemutatandó, másolatban beadandó),
6. idegen nyelvű diploma esetén annak hiteles fordítása, vagy honosítási okirata, szükség esetén az illetékes minisztérium egyenértékűségi határozata,
7. egyetemi diplomával még nem rendelkező jelentkező esetén kimutatás a letett vizsgákról (leckekönyv vagy a NEPTUN rendszerből kinyomtatott kreditigazolás),
8. legalább B2 szintű komplex (középfokú “C” típusú) államilag elismert nyelvvizsga, illetve azzal egyenértékű bizonyítványt igazoló dokumentum (eredetiben bemutatandó, másolatban beadandó)
9. rövid kutatási terv, a választott feladat témavázlata, ha megnevezett témavezetőhöz és témára jelentkezik,
10. publikációs jegyzék
11. a szakterület két elismert képviselőjének írásos ajánlása (ha a jelöltnek volt tudományos tevékenysége),
12. 3 hónapnál nem régebbi hatósági erkölcsi bizonyítvány,
13. a jelentkezési díj befizetésének igazolása. (a jelentkezési díj befizetése előtt a gazdasági ügyintézővel vegyék fel a kapcsolatot)

**A fejezet 5. Melléklete: Jelentkezési lap Doktori Iskolába. Egyéni fokozatszerzők részére (kiemelt rész)**

**A doktori képzésre jelentkezéssel együtt benyújtandó:**

jelentkezési lap (2 példányban digitális formában kitöltve és kinyomtatva),

a kitöltött jelentkezési lapot doc. vagy docx formátumban a [titkarsag@phd.semmelweis-univ.hu](mailto:titkarsag@phd.semmelweis-univ.hu) címre is kérjük megküldeni

felvételi lap (1 példányban),

önéletrajz az eddigi szakmai tevékenység részletes ismertetésével,

az egyetemi diploma (eredetiben bemutatandó, másolatban beadandó),

idegen nyelvű diploma esetén annak hiteles fordítása, vagy honosítási okirata, szükség esetén az illetékes minisztérium egyenértékűségi határozata,

legalább B2 szintű komplex (középfokú “C” típusú) államilag elismert nyelvvizsga, illetve azzal egyenértékű bizonyítványt igazoló dokumentum (eredetiben bemutatandó, másolatban beadandó)

rövid összefoglaló kutatási témájáról

publikációs jegyzék

a leendő témavezető/konzulens ajánlása

3 hónapnál nem régebbi hatósági erkölcsi bizonyítvány,

9000 Ft jelentkezési díj befizetésének igazolása. (a jelentkezési díj befizetésének intézése: [biro.aliz@phd.semmelweis-univ.hu](mailto:biro.aliz@phd.semmelweis-univ.hu) címre kérjük küldjön e-mailt a regisztrációs díj befizetésének szándékáról)

**A fejezet 6. Melléklete: Hatályos Nftv. (Kiemelt rész)**

**Hatályos Nftv. 53. §**(1)**\***A doktori képzés a tudományterület sajátosságaihoz és a doktorandusz igényeihez igazodó egyéni vagy csoportos felkészítés keretében folyó képzési, kutatási és beszámolási tevékenység, amely képzési és kutatási, valamint kutatási és disszertációs szakaszból áll. A doktori képzés során, a negyedik félév végén, a képzés képzési és kutatási szakaszának lezárásaként és a kutatási és disszertációs szakasz megkezdésének feltételeként komplex vizsgát kell teljesíteni, amely méri, értékeli a tanulmányi, kutatási előmenetelt.

(2)[**\***](https://net.jogtar.hu/jogszabaly?docid=a1100204.tv#lbj294id3ede) A doktori képzés során a komplex vizsgát követően a fokozatszerzési eljárásban a hallgató a kutatási és disszertációs szakasz teljesítésével vesz részt, amelynek célja a doktori fokozat megszerzése.

(3)[**\***](https://net.jogtar.hu/jogszabaly?docid=a1100204.tv#lbj295id3ede) A doktori képzésbe bekapcsolódhat az is, aki a fokozatszerzésre egyénileg készült fel, feltéve, hogy teljesítette a felvétel és a doktori képzés követelményeit. A hallgatói jogviszony ebben az esetben a komplex vizsga teljesítésével jön létre.